Diari Oficial de la Generalitat Valenciana


Sumari del DOGV 7988, del 27-02-2017 (2017/1536)

RESOLUCIÓ de 16 de febrer de 2017, de la Presidència de la Generalitat, per la qual es convoquen tres beques per a la realització de pràctiques professionals en matèria d'acció exterior, en les dependències de la Delegació del Consell per a la Unió Europea i Relacions Externes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7988

Data del DOGV
:   27-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1536


Data del document
:   16-02-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de febrer de 2017, de la Presidència de la Generalitat, per la qual es convoquen tres beques per a la realització de pràctiques professionals en matèria d'acció exterior, en les dependències de la Delegació del Consell per a la Unió Europea i Relacions Externes. [2017/1536]  
Per mitjà del Decret 20/2016, de 12 de desembre, del president de la Generalitat (DOGV 7950, 03.01.2017), s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
  
L'article 2 del referit decret estableix que les convocatòries de les subvencions es realitzaran per mitjà d'una resolució de la persona titular de la Presidència de la Generalitat, o, si és el cas, de la persona titular de l'òrgan en què s'haja delegat l'esmentada competència.  
L'article 4 bis del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries, modificat pel Decret 100/2016, de 4 d'agost, del Consell, assigna a la Delegació del Consell per a la Unió Europea i Relacions Externes, les competències en matèria de relacions amb la Unió Europea, l'Administració de l'Estat i les comunitats autònomes.  
  
La Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat, en l'apartat segon, delega en la persona titular de la Secretaria Autonòmica de Presidència la convocatòria de les beques a què es refereix el Decret 132/2009, de 4 de setembre, del Consell, en l'àmbit funcional de relacions amb la Unió Europea.  
  
En virtut del que s'ha exposat i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Convocar la concessió de tres beques per a la realització de pràctiques professionals en matèria d'acció exterior, per als exercicis 2017 i 2018, dirigides a joves amb titulacions oficials de llicenciatura universitària o grau, establides en l'article 3, apartat 2.c.7, del Decret 20/2016, de 12 de desembre, del president de la Generalitat, per la qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
2. Dues de les beques es desenvoluparan en les dependències de la Direcció General de Relacions amb la Unió Europea i l'Estat, carrer de Cavallers, 9, 46057 València, i una tercera en el Punt d'Informació Europea de la Delegació del Consell a Alacant, avinguda del Doctor Gadea, 10, 03646 Alacant, per als exercicis 2017 i 2018.  
L'adscripció dels becaris a una localització o altra vindrà determinada per l'ordre de puntuació i per les preferències manifestades en l'entrevista pels sol·licitants. La renúncia a una de les beques per raó de la destinació no comportarà l'exclusió de la borsa de reserva per a l'altra destinació.  
3. L'activitat pràctica a desenvolupar consistirà en aquelles tasques relacionades amb l'acció exterior i relacions amb la Unió Europea de la Generalitat que siguen adequades per a adquirir formació complementària i especialització professionals dels joves titulats universitaris.  
  
Segon. Dotació pressupostària  
1. Les beques previstes en la present convocatòria es finançaran a càrrec del programa pressupostari de la Presidència de la Generalitat 90.24.08.921.47, del capítol IV, codi de línia S4026000, dels pressupostos de la Generalitat per a l'any 2017 i el seu equivalent en el pressupost de la Generalitat de 2018, segons el desglossament inicial següent:  
Import any 2017: 24.000,00 euros.  
Import any 2018: 12.000,00 euros.  
Import total màxim: 36.000,00 euros.  
2. Es procedirà al finançament de la quota empresa de la Seguretat Social de les persones adjudicatàries de la present convocatòria, a càrrec de l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
Tercer. Condicions de la concessió de les beques  
1. El procediment de concessió d'aquestes beques es tramitarà en règim de concurrència competitiva.  
2. Per a obtindre la condició de persona beneficiària de les beques s'hauran de reunir els requisits que determina l'article 3 del Decret 20/2016, de 12 de desembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat, al terme de presentació de sol·licituds, i la baremació es realitzarà d'acord amb el títol II del mateix decret.  
  
  
Quart. Duració de la beca i pròrroga  
El període de duració de les beques començarà el dia que s'indique en la resolució d'adjudicació de la present convocatòria, si bé la beca a exercir a Alacant no podrà començar abans de l'1 de juliol de 2017 i les dues beques a exercir a València no podran començar abans de l'1 d'abril de 2017. Totes tindran una duració de dotze mesos, comptats des del dia indicat en aquesta.  
El període de duració podrà prorrogar-se, sense necessitat de nova convocatòria, per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o ho aconselle.  
En tot el concernent a aquest punt caldrà ajustar-se al que disposen els títols IV i V del Decret 20/2016, de 12 de desembre, del president de la Generalitat (DOGV 7950, 03.01.2017), pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
  
  
Cinqué. Dotació econòmica individual i pagament de la beca  
La dotació econòmica de cada una de les beques serà mil (1.000) euros mensuals bruts.  
Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si és el cas, puguen correspondre.  
En cas de pròrroga de les beques, en el segon període, la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques.  
Les quantitats abonades en cap cas tindran el caràcter de salari o retribució, sinó d'ajuda econòmica per a les despeses que la beca comporta.  
L'import de les beques s'abonarà per mensualitats vençudes, amb una certificació prèvia de la persona responsable de la unitat administrativa, amb rang mínim de cap de servei, on la persona beneficiària de la beca estiga desenvolupant la seua activitat, acreditativa d'un satisfactori nivell de dedicació i aprofitament.  
  
Sisé. Termini de la sol·licitud, forma de presentació i documentació que ha d'acompanyar-se a la sol·licitud  
1. El termini per a la presentació de les sol·licituds serà de quinze dies naturals comptats des de l'endemà de la publicació de la present resolució de convocatòria en el Diari Oficial de la Generalitat Valenciana.  
2. La forma de presentació de les sol·licituds i documentació que ha d'acompanyar-se es realitzarà i ajustarà al que determina el títol III, capítol I, del Decret 20/2016, de 12 de desembre, del president de la Generalitat (DOGV 7950, 03.01.2017).  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris establits en el títol II del Decret 20/2016, de 12 de desembre, del president de la Generalitat.  
  
Huité. Comissió avaluadora  
De conformitat amb l'article 9 del Decret 20/2016, de 12 de desembre, del president de la Generalitat (DOGV 7950, 03.01.2017), les persones que componen la comissió avaluadora per a la present convocatòria són:  
Presidenta: la cap del Servei de Relacions amb la Unió Europea o la persona en qui delegue.  
Vocals:  
- El cap de la Secció de Relacions amb Institucions Europees o la persona en qui delegue.  
- La cap del Servei de Gestió Econòmica i Pressupostària de la Presidència de la Generalitat o la persona en qui delegue.  
- La cap del Servei de Coordinació i Suport Tècnic de la Presidència de la Generalitat o la persona en qui delegue.  
Secretària: la cap del Servei de Relacions amb l'Estat, les Comunitats Autònomes i Acció Exterior o la persona en qui delegue.  
  
Nové. Mitjans de publicació dels distints tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web de la Direcció General de Relacions amb la Unió Europea i l'Estat, http://www.presidencia.gva.es/ca/web/dg-relacions-ue.  
  
Deu. Termini de resolució i notificació  
1. El termini màxim per a dictar i publicar la resolució serà de tres mesos, comptat des de la data de publicació de la convocatòria, sense perjudici que puga ampliar-se en els termes que preveu la legislació bàsica de procediment administratiu comú.  
Conclòs aquest termini, sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la seua finalitat.  
La publicació de l'esmentada resolució produirà els efectes de notificació a les persones interessades, d'acord amb el que disposen els articles 40 i 43 de la Llei 39/2015, d'1 d'octubre, del procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la Direcció General de Relacions amb la Unió Europea i l'Estat, http://www.presidencia.gva.es/ca/web/dg-relacions-ue.  
  
Onze. Recursos  
Contra aquesta resolució, que posa fi a la via administrativa, de conformitat amb el que estableixen els articles, 112, 113 i 114.c de la Llei 39/2015 d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, recurs de reposició davant de la Presidència de la Generalitat, en el termini d'un mes comptat des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós-administratiu i el potestatiu de reposició.  
b) Directament recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que els interessats puguen exercitar qualsevol altra via que estimen oportuna.  
  
València, 16 de febrer de 2017.- El president de la Generalitat, p. d. (R 12.02.2016, del president de la Generalitat, de delegació d'atribucions; DOCV 17.02.2016), el secretari autonòmic de Presidència: Andreu Ferrer Bautista.